**РЕПУБЛИКА СРБИЈА**

**Републичка агенција за мирно решавање радних спорова**

Македонска 4

11000 Београд

**ИНФОРМАЦИЈА О ОДЛАГАЊУ РОЧИШТА ЗА МИРЕЊЕ**

Дана 11. 6. 2020 Предлогом за покретање поступка мирног решавања колективног радног спора бр. 116-02-00432/2020-02 покренут је поступакмирног решавања спора код послодавца АД за управљање јавном железничком инфраструктуром „Инфраструктура железнице Србије“ (даље: Послодавац). Решење о именовању миритеља проф. др Сенада Јашаревића донето је 17. 6. 2020 (датум достављања Решења миритељу, од када тече рок за мирење - 24. 6. 2020). За представнике страна у спору у већу за мирење именовани су: Жарко Димић (представник Синдиката железничара Србије), Зоран Маслов (представник Послодавца) и Мишела Николић (представник оснивача – Влада Републике Србије, Министарство грађевинарства, саобраћаја и инфраструктуре).

Након усмених консултација миритеља са представницима страна у спору, заказано је рочише за мирење дана 30. 6. 2020. у 12 сати, у просторијама Послодавца, Немањина 8, Београд. Миритељ је потом усмено – телефонским путем, у понедељак 29. 6 2020. обавештен да се представница Оснивача, Мишела Николић, налази у карантину поводом Корона вируса, те да неће моћи да присуствује мирењу (до тренутка сачињавања овог дописа миритељ није примио писмено обавештење о немогућности присуствовања мирењу).

Пошто немогућношћу присустовања једне стране у спору престаје и могућност одржавања расправе за мирење и уопште вођења поступка, принуђен сам да откажем данашње рочиште за мирење и на одређено време одложим поступак мирења (до тренутка док представник Оснивача буде у могућности да учествује у мирењу или Оснивач одреди другог представника). Директору Агенције за мирно решавање спорова РС предложићу да се поступак мирења стави у мировање због ванредних околности изазваних Корона вирусом, до отклањања сметњи за вођење поступка.

 Миритељ проф. др Сенад Јашаревић